Am Fritig isch denn würklich wieder besser ganga. I han denn eifach müassa viel trinka. So hemmer schnell 1000  Stutz für da Arzt usgeh. Mol luaga öb d Krankakassa was zahlt   ). Miar sind denn uf da Tafelberg. Das sött ma eba bi schön Wetter macha. Denn gseht ma am meischta. Do i no nit grad 100% Fit gsi bin hemmer d Lightversion gmacht. Bähnli ufa und wieder aba. Aber es isch huara schön gsi döt. Ma gseht über dia ganz Stadt und über z Meer. Noch am Tafelberg simmer mim Bus witergfahra und in Camps Bay  usgstiega. Das isch a Vorörtli vo Kapstadt mit Beach vornadra. Bi dera Bar wommer gsi sind hets au no grad a Maus vom Tourismusbüro gha. Döt hani denn spontan a Zimmer für zwei Nächt buacht. Han dr Priis biz könna drucka und so isch es au no im Rahma gsi. Super Sach. Am Obig hemmer denn beidi wieder mol recht Hunger gha (i sogar au). So hemmer nomol so na Rindsfilet inagschletzt. U huara fein gsi natürlich.